[ε]πι στεφανηφορου θεο----ου του -----ου μηνος λωου [εδ]οξε [τ]η πορμο[υ]νου συγγενεια εν τη βουθυσια γνωμην αποφηναμενου ιασονος του λεοντος κοσητιος επειδη διονυσιος λεοντος κοσητιος προτεθειμενος απο της αρχης επιτηδευειν τα καλλιστα και της των προγονων αρετης αξια πρασσων ζηλωτης τε των αριστων γεινεται και τοις συνγενεσιν ευχρηστον αυτον παρεχομενος διατελει κατασταθεις τε γαρ εγδικος και αυτος υπο της συγγενειας κατα των επιβαλομενων εξιδιουσθαι την ιεραν του σινυρι χωραν ανεδεξατο τον υπερ τουτων αγωνα και τα καθολου χειρισας εις τε το δικαστηριον εισελθων και παραθεις τοις κρινουσι τα κατα μερος δικαια αποκατεστησε τωι τε θεωι και τη συγγενεια τα εγγαια μετα δε ταυτα κατεγχειρειν τινων επιβαλομενων τον θεον και την συγγενειαν περι του καθηκοντος τελεισθαι φορου του κατα πολιν τοπου του εμ μυρσηλοις οιομενων τε βλαψειν την συγγενειαν ως ελασσονος αποδοθησομενου καθ εκαστον εντος του φορου παρακληθεις και τον υπερ τουτων αγ[ωνα ----------]σασθαι και διονυσιος εξεδικησεν τε μισοπονηρως και τα δικαια παρ[αθεις παντα τ]οις κρινουσιν αξιον εαυτον --ονα[-] ης κρισε[-] ας διατελε[ι - ινα ουν και] οι συγγενεις φ[αινωνται - τους αγαθους των] ανδρων και δια π[αντος - αγαθη τυχη επηινησθαι μεν] διονυσιον επι τ[- και στεφανωσαι] αυτον χρυσωι στ[εφανωι και διδοσθαι αυτωι μεριδα εκ πασων των θυσιων των υπο της συγγενειας συντελου[μενων τους δε ενεστωτας ταμιας αναγραψαι τοδε το ψηφισμα επ]ι τον πυλωνα εν αρι[στερα ].
Robert, Sinuri no. 11